Дзеркаўшчына

Дзе́ркаўшчына (трансліт.: Dzierkaŭščyna, руск.: Дерковщина) — вёска ў Глыбоцкім раёне Віцебскай вобласці. Уваходзіць у склад Карабоўскага сельсавета. Гісторыя У 1663 г. згадваецца ў складзе Ашмянскага павету ВКЛ. У 1806 годзе належала Бухавецкаму. У 1866 годзе ў вёсцы было 26 двароў, 196 жыхароў каталіцкага веравызнання, у фальварку — 56 жыхароў. У 1940—1958 гадах была цэнтрам Дзеркаўшчынскага сельсавета. СМІ У 2000—2001 гадах выходзіла газета «Рэха Дзеркаўшчыны», заснавальнікам якой быў Зміцер Курцэвіч. Выйшла 10 нумароў. Выданне асвятляла вясковыя праблемы. Інфраструктура Працуюць Дзеркаўшчынскі дзіцячы сад — базавая школа, цэнтр культуры, крамы, ФАП, пошта. Славутасці Касцёл Унебаўзяцця Найсвяцейшай Дзевы Марыі (першая палова ХІХ стагоддзя) — Гісторыка-культурная каштоўнасць Беларусі, шыфр 213Г000381 Сядзіба Дамейкі Царква вялікамучаніка лекара Панцеляймона Каталіцкія могілкі Помнік Вялікай Айчыннай вайны Галерэя Крыніцы Спасылкі На Вікісховішчы ёсць медыяфайлы па тэме Дзеркаўшчына Дзеркаўшчына на сайце Глобус Беларусі (руск.)